બુટલેગરો સાથેની આ ઝપાઝપી દરમ્યાન હેડ કોન્સ્ટેબલ રવિન્દ્ર ઈશ્વર વસાવાને સામાન્ય ઇજા થઇ હતી. પોલીસે ઝડપી પાડેલા ત્રણેય આરોપીઓમાં રાજેશ પ્રભાકર વસાવે,રૂપેશ કાંતીલાલ વસાવે તથા રાજેન્દ્ર ઉર્ફે નકો રામજી વસાવાનો સમાવેશ થયા છે. જ્યારે અજય કાલીદાસ વસાવા ફરાર થઇ ગયો હતો. આરોપીઓ પાસેથી પોલીસે દારૂ તથા જીપ મળીને કુલ 5 લાખનો મુદામાલ જપ્ત કર્યો હતો. પોલીસે ઝડપાયેલા ત્રણેય આરોપીનું દેડીયાપાડા નગરમાં જાહેરમાં સરઘસ કાઢી ઉઠબેસ કરાવી હતી. થોડા સમય પહેલા પણ ગરૂડેશ્વર નજીક બુટલેગરોએ એસીપી અચલ ત્યાગીની જીપ પર પથ્થરમારો કર્યો હતો.